建築表達

形態嘅表達係建築學上嘅一個概念，指一個形態嘅表面點樣一齊界定佢嘅形狀同容量。

一個成功噉表達出嚟嘅形態會展示到俾人睇佢嘅各部份以及各部份之間嘅關係，佢嘅表面望落會似分開獨立嘅平面，令觀賞者能夠一眼睇得出佢乜嘢形狀。要表達一個形態有好多方法：一個建築師可以俾棟建築物嘅唔同表面有唔同物料、色水、或者質地；佢又可以用啲樣眼嘅角落頭；佢又可以唔用角落頭，令到相鄰嘅表面之間有空間分隔開；再唔係佢又可以索性用燈光打落去棟嘢度，令到棟嘢唔同表面嘅光暗度唔一樣... 等等。形態表達可以扮演好多用途，其中一種係令到建築物嘅使用者容易喺未行入棟嘢之前就經已大致上估到棟嘢內部空間嘅形狀，並且本能噉曉點樣喺棟嘢內部移動。

建築物

攷 

建築學